Andrew Geddes Bain: ywerige briefskrywer van satiriese sketse oor sy omgewing, vervoerondernemer, militaris, boer, brugbouer volgens die droë muurtegniek, outodidak, ontdekker van die "Blinkwater Monster" fossiel en toneelskrywer van “Kaatje Kekkelbek”. Andrew Geddes Bain se joernaal (1949) bied insigte in die fassinerende lewe van die Oos-Kaap aan die begin van die agtiende eeu. In die joernaal herskep Bain nie net sy lewe nie, maar ook die veelfasettige lewe en interaksie van die verskillende gemeenskappe in die kolonie. Sy sin vir humor, intelligensie, vernuwing en nuuskierigheid het van hom ‘n onvergeetlike koloniale figuur gemaak, sy beskrywings is fassinerend en durende monumente net soos sy bergpasse en brue wat tot vandag in die Oos-Kaap gebruik word. Bain mag as sowel die voorvader van Suid-Afrikaanse geologie en pionier brugbouer as die satiriese tradisie in Suid-Afrikaanse literatuur beskou word.